Fødevarestyrelsen vil lukke sit laboratorium i Aalborg. Dermed er op mod 20 medarbejdere fyringstruede. 
 

 

Fødevarestyrelsen anbefaler, at laboratoriet i Aalborg lukkes ned. Det bekræfter Esben Rasmussen, der er direktør for Fødevarestyrelsen til TV2/NORD. Dermed risikerer tyve at miste deres arbejde. Samtidig skal regionens fødevarekontrollører, som i øjeblikket kører ud fra samme kontor i Aalborg, muligvis til at køre fra eget hjem. Den forventede lukning sker, fordi Fødevarestyrelsen har for meget laboratoriekapacitet rundt omkring i landet, og derfor skal der effektiviseres. Fødevarestyrelsen ønsker lukningen gennemført med virkning fra 1.1.2012.